கேள்வி: சுனிதா சாரதி என்பது என்ன?
பதில்: சுனிதா சாரதி (''Sunitha Sarathy'') இந்திய சமகால மற்றும் மேற்கத்திய மேல்நாட்டுச் செந்நெறி இசை வகைகளில் பாடும் ஒரு இந்திய பாடகியும் மற்றும் நடிகையும் ஆவார். இவர் பல்வேறு தேவாலயக் குழுவில் பாடும் ஒரு சுவிசேஷ பாடகர் ஆவார். 2000 ஆம் ஆண்டில் ''சேனல் வி'' மற்றும் ''விர்ஜின் ரெகார்ட்ஸின்'' கூட்டு முயற்சியான "விர்ஜின் வாய்ஸ் சாய்ஸ்" போட்டியை வென்ற பிறகு, 2002 ஆம் ஆண்டில் மீண்டும் திரைப்படங்களில் பின்னணிப் பாடகர் பாட ஆரம்பித்தார். தமிழ் திரைப்படமான ஏய் நீ ரொம்ப அழகாய் இருக்கே என்ற படத்தில் பின்னணி பாடகராக அறிமுகமானார். முன்னணி பாடகர்களான ஸ்ரீநிவாஸ் (பாடகர்) மற்றும் சுஜாதா மோகன் ஆகியோருடன் ''இனி நானும் நானில்லை'' என்ற பாடலில் முன்பகுதியிலும் மற்றும் இடையிலும் சில பகுதிகளை பாடினார். சாரதி 200 க்கும் மேற்பட்ட திரைப்படப் பாடல்களை பாடியுளார்.
கேள்வி: சுனிதா சாரதி - ஆரம்ப வாழ்க்கை பற்றி விளக்கவும்.
பதில்: சாரதி மேற்கத்திய இசை (''கிளாசிக்கல் ஜாஸ்'') நன்கு அறிந்த ஒரு குடும்பத்தில் இருந்து வந்துள்ளார், தனது 4 வயதிலிருந்தே குழுவிசையில் பாடினார். இவரின் தாயார் சுசீலா சாரதி சென்னை சாந்தோம் பேராலயம் மற்றும் லாசரஸ் தேவாலயத்தில் குழுவிசை மற்றும் பியானே வாசிப்பவராவார்.